PÁLYÁZATI FELHÍVÁS

A Hajdú7 Kft. (a továbbiakban Kiíró) pályázatot hirdet, amelynek célja az idei jubileumi,
**XXX. HAJDÚHÉT** rendezvény logójának megtervezése. A pályázat célja, hogy egy könnyen beazonosítható, a rendezvényt prezentáló logó szülessen, amely minden felületen (online, offline) alkalmazható, és jól beazonosíthatóvá teszi a fesztivált.

**Elvárások a logóval kapcsolatban:**

A logó reprezentálja a hajdú hagyományokat, a hajdúság kultúrát, a térség/város jelentős történelmi személyeit. A pályamunka lehetőség szerint kapcsolódjon az alábbi kulcsszavak egyikéhez:

* Bocskai István fejedelem, Sillye Gábor
* hajdúk, hajdú hagyományok, hajdúsági kultúra
* 30-as szám
* a hét hajdúváros
* zene, tánc, szórakozás, gasztronómia

A pályázatra fiatalos, trendi, innovatív alkotásokat várunk, amelyek jól illenek a fesztivál hangulatához.

**A pályázat menete:**

A pályázaton minden olyan pályázó részt vehet, aki teljesíti az alább leírt követelményeket:

* a jelen kiírásban meghirdetett tervezési feladat elkészítésére vállalkozik;
* a pályázatát határidőben benyújtotta, és az megfelel a pályázati feltételeknek;
* a pályázati kiírás feltételeit magára nézve kötelezőnek elismerte, a pályázat benyújtásával elfogadta az adatvédelmi feltételeket.
* több pályamunkával is nevezhet;
* tudomásul veszi, hogy a Kiíró a Pályázóknak a pályaművek előállításával, valamint a pályázatok benyújtásával kapcsolatosan felmerült költségeit nem téríti meg;
* beleegyezik a pályaműve nyilvánosságra hozatalába (a pályázó nevével és pályázati anyaggal) a Kiíró kommunikációjában;
* hozzájárul, hogy a nyertes pályamű szellemi tulajdonát átadja a Kiírónak.

A Pályázó kizárásra kerül, amennyiben:

* a pályamű a pályázat beadási határideje után érkezik meg; vagy
* a pályázó vagy a pályamű nem felel meg a jelen pályázati felhívásban foglalt feltételeknek; vagy
* a Pályázó a pályázat során valótlan adatokat közöl.

**Leadási határidő, eredményhirdetés:**

A pályázat benyújtásának határideje: **2024. április 30.** (beérkezési határidő), hiánypótlásra nincs lehetőség.

**A pályázat leadásának formátuma:**

Vektorosan szükséges megküldeni a molnar.anna@hbholding.hu címre a pályázó nevével, telefonos és e-mailes elérhetőségével együtt.

**A pályaművek értékelése**

A pályázat 1 fordulós, a pályázatokat szakmai zsűri bírálja el, és legkésőbb május 31-ig javaslatot tesz a legjobb pályaműre. A pályázókat a Kiíró a bírálatot követő 3 munkanapon belül értesíti a jelentkezéskor megadott elérhetőségek egyikén.

**További feltételek:**

A Pályázó a pályamunka benyújtásával – külön nyilatkozat hiányában is – felelősséget vállal azért, hogy a pályázat anyaga kizárólag a saját műve, ahhoz harmadik személynek nem fűződik joga; a pályamunka elkészítésénél más, jogvédelem alatt álló alkotásokat nem használt fel.